Ивора Дајић
Ивора Дајић (Јагодина, 28. децембар 1976) српска је уметница. Бави се сликом, графиком, скулптуром и цртежом. Члан је УЛУПУДС-а од 2006. године. У статусу самосталног уметника до сада је излагала на више колективних и самосталних изложби.

Живот и каријера 
У родном месту је завршила основно и средње школовање. Више и високо школовање обавила је: Од 1995 — 1999. године на Вишој Политехничкој школи у Београду, на одсеку графички дизајн. Дипломирала је 1999. након одбране рада на тему Дизај амбалаже и заштитни знак за ледене посластице. Од 2011 — 2015. године на Универзитету у Крагујевцу, Филолошки факултет, Одсек примењена уметност - студијска група за зидно сликарство, у класи проф. Горана Ракића. Дипломирала је 2015. након одбране рада на тему: Пливачи. Од 2015 — 2016. године, мастер студије примењеног сликарства, на Факултету примењених уметности у Београду, на одсеку зидног сликарства, у класи проф. Мирослава Лазовића. Студије је завршила одбраном завршног рада 2016. године, на тему: Вода као извор живота и елемент кроз историју уметности. 

По завршетку Академије примењених уметности у Крагујевцу ступила на ликовну сцену Србије као сликар и вајар. Користећи фигуративно сликарство и вајарство Ивора преко својих слика цртежа и скулптура у први план ставља природу, њен витални елемент воду и човека који живи у складу са њом. Сва три наведена елемента у њеним уметничким делима су у динамичној игри покрета, наглашених контура и јарких боја. 

Живи и ствара у Београду.

Члан је УЛУПУДС-а у статусу слободног уметника.

Ликовно стваралаштво 
Сликарство
У својим сликарским делима уметница на метафорички начин, обрађује тему, повратак природе и нашим коренима као  основној потреби. На последњим Ивориним радовима препознајемо пливаче у свакодневним ситуацијама, урађене са прецизном представом, на реалистични начин, уз употребу различитих материјала, са којима уметница врло вешто експериментише. 

Светлосни ефекти на Ивориним сликама су нарочито изражени у детаљима осликане воде, која је за уметницу: симбол, огледало, носилац нашег идентитета и колективног сећања. Заправо, кроз ове призоре, уметница потенцира опуштеност, спокојство, уживање у магији мора и лета у пулсирајућем ритму урбаног живота, виђен погледом којим посматрају очи модерног човека. Пружајући нам  оптимизам, и вековну пожуду човека да лепо траје како би са том „лепотом” започео сваки нови дан.

Тако цртежи — слике Иворе Дајић рађени комбинаованом техником, приказују опуштеност остварену у додиру са водом. 
Галерија слика са Иворине самосталне изложбе „Слике и скулптуре” у Салону 77 у Нишу (октобар 2017)

Вајарство
Сопствену уметничку енергију и жељу за опипљивијом представом Ивора Дајић додаје и у својим вајарским делима — малим скулптурама у теракоти, материјализирајући кроз њих истовремено (у тродимензионалну форму) сцене из сопствених слика, чинећи тако јединствему целину између — слике и скулптуре.

Дајући фигурама пренаглашени облина, уметница кроз њихову пуноћу, наглашава приказује особе у контакту са водом потпуно задовољне и својствене.

Награде 
 2009. — Друга награда Београдске мини—арт сцене
 2015. — Прва награда за идејно решење мурала медицинске школе Крагујевац

Изложбе

Самосталне

Колективне  
<center>
{| class="wikitable"
|-
! Година !! Место одржавања, назив изложбе и галерије
|-
|<center>2003.||
 Шабац, 9. Изложба икона, Културни центар  
|-
|<center>2004.||
 Шабац, Десета изложба икона, Културни центар  
 Шабац Осма изложба малог формата, Културни центар  
|-
|<center>2006.||
 Београд, XII Београдска мини-арт сцена, Галерија Сингидунум
|-
|<center>2007.||
 Младеновац, XX Ликовна колонија Младеновац 2007.
 Београд, Зимски салон УЛУПУДУС-а, Галерија „Прогрес”  
 Београд, XIII Београдска мини-арт сцена, Галерија „Сингидунум”
|-
|<center>2008.||
 Београд, Мали формат УЛУПУДУС-а   
 Београд, Традиционално - модрено, Етнографски музеј Београд
 Горњи Милановац, Међународни бијенале уметности у минијатури, Културни центар
|-
|<center>2009.||
 Мајданпек, VII Међународна изложба, Жене сликари, Културни центар
 Београд, XVI Београдска мини - арт сцена, Галерија „Сингидунум”
|-
|<center>2010.||
 Мајданпек, VIII Међународна изложба, Жене сликари, Културни центар
|-
|<center>2011.||
 Мајданпек, IX Међународна изложба, Жене сликари, Културни центар
 Београд,  Међународна изложба у минијатури Галерија „Траг”  
 Београд, Традиционално - модерно, Галерија Дома војске Београд
 Београд, Дизајнирање рециклаже VI, Галерија „Сингидунум”
|-
|<center>2012.||
 Мајданпек, X Међународна изложба, Жене сликари, Културни центар
 Крагујевац, Изложба студената фотографије Универзитетска библиотека.
 Београд, Традиционално - модерно, Галерија „73”  

|-
|<center>2013.||
 Ниш, Нишки цртеж, Деструкција, Галерија „Србија” 
 Београд, III Међународни бијенале акварела малог формата Галерија СКЦ Београд
 Београд, Дизајнирање рециклаже VIII. Ready For Use,  Галерија „Сингидунум”
 Крагујевац Илуминације, Универзитетска галерија
|-
|<center>2014.||
 Београд,  III Међународни бијенале акварела Галерија „А”
 Београд, Изложба студенатске графике,  Галерија СКЦ Нови Београд
|-
|<center>2015.||
 Београд, Изложба цртежа, Галерија СКЦ Београд
|-
|2016.||
 Београд, 48. мајска изложба УЛУПУДС-а, Галерија РТС 
|-
|}

Извори

Спољашње везе 

 Отварање изложбе слика Иворе Дајић -  ww.025.rs 

Рођени 1976.
Српски сликари
Јагодинци